**Հաշվետվություն**

**2017 թ.-ի ընթացքում ՀՀ աշխատանքի և սոցիալական հարցերի նախարարին կից հասարակական խորհրդի գործունեության վերաբերյալ**

 ՀՀ աշխատանքի և սոցիալական հարցերի նախարարին կից հասարակական խորհուրդը (այսուհետ՝ Խորհուրդ) ստեղծվել է համաձայն [ՀՀ աշխատանքի և սոցիալական հարցերի նախարարի 2016 թ.-ի ապրիլի 29-ի N49-Ա/1 հրամանի](http://mlsa.am/wp-content/uploads/2017/05/%D5%80%D4%B1%D5%85%D4%B1%D5%8D%D5%8F%D4%B1%D5%86%D4%BB-%D5%80%D4%B1%D5%86%D5%90%D4%B1%D5%8A%D4%B5%D5%8F%D5%88%D5%92%D4%B9%D5%85%D4%B1%D5%86-%D4%B1%D5%87%D4%BD%D4%B1%D5%8F%D4%B1%D5%86%D5%94%D4%BB-%D4%B5%D5%8E-%D5%8D%D5%88%D5%91%D4%BB%D4%B1%D4%BC%D4%B1%D4%BF%D4%B1%D5%86-%D5%80%D4%B1%D5%90%D5%91%D4%B5%D5%90%D4%BB-%D5%86%D4%B1%D4%BD%D4%B1%D5%90%D4%B1%D5%90%D4%BB%D5%86-%D4%BF%D4%BB%D5%91-%D5%80%D4%B1%D5%8D%D4%B1%D5%90%D4%B1%D5%90%D4%B1%D4%BF%D4%B1%D5%86-%D4%BD%D5%88%D5%90%D5%80%D5%90%D4%B4%D4%BB-%D4%BF%D4%B1%D4%B6%D5%84%D4%B8-%D5%80%D4%B1%D5%8D%D5%8F%D4%B1%D5%8F%D4%B5%D4%BC%D5%88%D5%92-%D5%84%D4%B1%D5%8D%D4%BB%D5%86.pdf), որով հաստատվել է նաև Խորհրդի աշխատակարգը, իսկ Խորհրդի կազմն ու առավելագույն թվաքանակը հաստատվել են համաձայն  [նախարարի 2016 թ.-ի հունիսի 3-ի N 62-Ա/1 հրամանի](http://mlsa.am/wp-content/uploads/2017/05/%D5%80%D4%B1%D5%85%D4%B1%D5%8D%D5%8F%D4%B1%D5%86%D4%BB-%D5%80%D4%B1%D5%86%D5%90%D4%B1%D5%8A%D4%B5%D5%8F%D5%88%D5%92%D4%B9%D5%85%D4%B1%D5%86-%D4%B1%D5%87%D4%BD%D4%B1%D5%8F%D4%B1%D5%86%D5%94%D4%BB-%D4%B5%D5%8E-%D5%8D%D5%88%D5%91%D4%BB%D4%B1%D4%BC%D4%B1%D4%BF%D4%B1%D5%86-%D5%80%D4%B1%D5%90%D5%91%D4%B5%D5%90%D4%BB-%D5%86%D4%B1%D4%BD%D4%B1%D5%90%D4%B1%D5%90%D4%BB%D5%86-%D4%BF%D4%BB%D5%91-%D5%80%D4%B1%D5%8D%D4%B1%D5%90%D4%B1%D5%90%D4%B1%D4%BF%D4%B1%D5%86-%D4%BD%D5%88%D5%90%D5%80%D5%90%D4%B4%D4%BB-%D4%BF%D4%B1%D4%B6%D5%84%D4%B8-%D5%80%D4%B1%D5%8D%D5%8F%D4%B1%D5%8F%D4%B5%D4%BC%D5%88%D5%92-%D5%84%D4%B1%D5%8D%D4%BB%D5%86.pdf):

Սույն հաշվետվությունը կազմվել և տեղադրվել է նախարարության կայք էջում` ի կատարումն Խորհրդի աշխատակարգի 35-րդ կետի:

Խորհուրդը բաղկացած է 20 անդամից՝ խորհրդի նախագահն է նախարար Արտեմ Ասատրյանը: Խորհրդում ընդգրկծված են 3 ֆիզիկական անձ, ովքեր սոցիալական պաշտպանության ոլորտում իրականացնում են ակտիվ գործունեություն, 1 լրատվական գործակալություն, որը պարբերաբար լուսաբանում է սոցիալական խնդիրներ և ոլորտում գործող 15 հասարակական կազմակերպություն:

Խորհրդի նիստերի օրակարգում ընդգրկվում են ինչպես նախարարության և Խորհրդի անդամների կողմից իրականացված ուսումնասիրությունների արդյունքների ներկայացումը, այնպես էլ նախարարության կողմից մշակված իրավական ակտերի նախագծերը՝ հանրային քննարկում կազմակերպելու նպատակով:

Անհրաժեշտության դեպքում խորհրդի անդամների կողմից և մասնակցությամբ կարող են ձևավորվել աշխատանքային խմբեր՝ հրատապ և կարևոր խնդիրները քննարկելու և լուծումներ առաջարկելու նպատակով:

2017 թ-ի ընթացքում գումարվել է Խորհրդի թվով երեք նիստ: Առաջին նիստը կայացել է հունիսի 30-ին:

Օրակարգում ներառված են եղել ՀՀ ԱՍՀ նախարարին կից հասարակական խորհրդի գործունեության երկամյա ծրագրի հաստատման մասին, երեխաների պաշտպանության ոլորտում իրականացվող բարեփոխումների ընթացքի ու առկա իրավիճակի մասին և տարեցների խնամքի տուն- ինտերնատներում առկա խնդիրների, իրականացված աշխատանքների ու սպասվելիք բարեփոխումների մասին հարցերը:

 Առաջին հարցի ներկայացումից հետո, վերջինիս վերաբերյալ խորհրդի անդամների կողմից արված առաջարկությունները և լրացումները հաշվի առնելով, այն հաստատվել է Խորհրդի կողմից:

Մյուս հարցերի վերաբերյալ նույնպես հնչել են բազմաթիվ առաջարկություններ, կարծիքներ, որոնք քննարկվել, անհրաժեշտության դեպքում հաշվի են առնվել և արդյունքում ներկայացված հարցերն ընդունվել են ի գիտություն: Նիստի ընթացքում Խորհրդի կողմից նաև որոշում է կայացվել Խորհրդի նիստերը գումարել եռամսյակը մեկ անգամ՝ տվյալ եռամսյակի վերջին ամսվա վերջին ուրբաթ օրը:

Խորհրդի հաջորդ նիստը գումարվել է սեպտեմբերի 29-ին, քննարկման է ներկայացվել «Կամավորական գործունեության և կամավոր աշխատանքի մասին» ՀՀ օրենքի նախագիծը, որի շուրջ հնչել են մի շարք առաջարկություններ և վերջիններիս հիման վրա լրամշակվել է նախագիծը, ինչպես նաև Խորհրդի անդամ՝ «Արազա» ԲՀԿ կողմից իրականացված զբաղվածության պետական ծրագրերի շրջանակում մատուցվող ծառայությունների մոնիթորինգի արդյունքները: Ներկայացված հարցն ընդունվել է ի գիտություն հետագա աշխատանքներն առավել արդյունավետ կազմակերպելու նպատակով:

Չորրորդ եռամսյակում Խորհրդի նիստը գումարվել է դեկտեմբերի 12-ին, որի ընթացքում Խորհրդի անդամների քննարկմանն է ներկայացվել մարդու իրավունքների պաշտպանության ազգային ռազմավարությունից բխող 2017-2019 թթ. գործողությունների ծրագրով նախատեսված ՀՀ աշխատանքի և սոցիալական հարցերի նախարարությանը վերաբերող միջոցառումների իրականացման ընթացքի վերաբերյալ տեղեկատվությունը, նախարարության կողմից մշակված «Սոցիալական ծառայություններ մատուցող կազմակերպություններ այցելելու, նկարահանելու, հարցազրույցներ վարելու և առանձնահատուկ դեպքերի հրապարակայնության վերաբերյալ կանոնակարգի» նախագիծը, մանկատան շրջանավարտներին բնակարանների տրամադրման վերաբերյալ ՀՀ կառավարության համապատասխան որոշման նախագիծը, ինչպես նաև «Պետական աջակցություն մանկատան շրջանավարտներին» ծրագրի արդյունքների ամփոփ տվյալները և «Սոցիալական աշխատանքի պրակտիկայի զարգացում Արմավիրում և Արարատում» ծրագրի ընթացքի վերաբերյալ տեղեկատվությունը:

 Երկրորդ հարցի վերաբերյալ հնչել են բազմաթիվ առաջարկություններ և որոշվել է ներկայացված նախագիծը լրամշակել Խորհրդի անդամների կողմից գրավոր ներկայացված առաջարկությունների և դիտողությունների հիման վրա, որից հետո կայացնել վերջնական որոշում:

 Երրորդ հարցի վերաբերյալ հանձնարարվել է արագացնել ներկայացված որոշման նախագծի լրամշակման և ՀՀ կառավարություն ներկայացման աշխատանքները, իսկ մնացած հարցերի շրջանակներում ներկայացված տեղեկատվությունը խորհրդի որոշմամբ ընդունվել է ի գիտություն:

2017 թվականին Խորհրդի բոլոր նիստերի ընթացքում քննարկված հարցերին և ընդունված որոշումներին կարելի է մանրամասն ծանոթանալ այդ նիստերի արձանագրություններից, որոնք տեղադրված են նախարարության կայք էջում:

Խորհրդի գործունեության մեկ տարվա արդյունքները փաստում են, որ այն կարևոր հարթակ է մեր երկրի ու քաղաքացիների առջև սոցիալական ոլորտում ծառացած խնդիրները բարձրաձայնելու և, որ ամենաէականն է, պետություն- հասարակություն ակտիվ ու փոխշահավետ համագործակցության արդյունքում վերջիններիս արդյունավետ լուծումներ տալու առումով: